RESOLUCIÓN do 16 de febreiro de 2017, da Secretaría Xeral de Emprego, pola que se ordena o rexistro, o depósito e a publicación no Diario Oficial de Galicia do acordo de prórroga do convenio colectivo da empresa Nea F3 Ibérica, S.L.U.
Consellería de Economía, Emprego e Industria — III. Outras disposicións — 03/03/2017

Visto o acordo subscrito pola comisión negociadora do convenio colectivo de Nea F3 Ibérica, S.L.U., con data do 23 de decembro de 2016, e de conformidade co disposto no artigo 90.2 e 3 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
A Secretaría Xeral de Emprego
ACORDA:
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia.
Segundo. Dispoñer a súa publicación no
Diario Oficial de Galicia
.
Santiago de Compostela, 16 de febreiro de 2017
Acta de acordo da comisión negociadora do convenio colectivo de
Nea F3 Ibérica, S.L.U.
Vigo, 23 de decembro de 2016
Reunidos:
Por parte da empresa, Manuel Rivas Sabugueiro.
Pola representación dos/das traballadores/traballadoras Juan Miguel Varela de la Torre, Modesto Martínez Montes, José Juan Vázquez López, José Ventura Veira Mosquera, Fernando Barcia Pérez e Ángel Manuel Gallego Romero.
Expoñen:
Que, tras varias reunións entre as partes da comisión negociadora do convenio colectivo da empresa Nea F3 Ibérica, S.L.U. se chegou ao seguinte acordo definitivo:
Primeiro. Ambas as partes acordan prorrogar a vixencia do convenio colectivo do ano 2013 durante dous anos, contados desde o 1 de xaneiro de 2016 ata o 31 de decembro de 2017.
O convenio prorrogarase de ano en ano se non media denuncia expresa das partes con 3 meses de antelación. En caso de denuncia do convenio, este continuará vixente ata a súa substitución por un novo, con independencia do tempo que se prolongue a súa negociación.
Segundo. Ambas as partes acordan un incremento salarial do 1 por cento para todas as categorías dos conceptos salario base integrado, condición adquirida máis beneficiosa actualizable e condición adquirida máis beneficiosa non actualizable. O incremento durante o ano 2016 da condición adquirida máis beneficiosa non actualizable non implica a perda da súa condición non actualizable, e non obriga a empresa a realizar incrementos no devandito concepto en anos posteriores.
Establécese a seguinte táboa salarial:
Aqueles/as traballadores/as cuxos ingresos (salario base, condición persoal actualizable, condición persoal non actualizable e comisións) fosen iguais ou inferiores a 17.000 euros durante o ano 2015 (prestando servizos durante todo o ano 2015), terán un incremento dun 1 por cento adicional dos conceptos salario base, condición persoal actualizable e condición persoal non actualizable.
Este incremento adicional realizarase da seguinte forma: incrementarase un 1 por cento adicional a condición persoal non actualizable, e o importe equivalente ao incremento do 1 por cento adicional do salario base e da condición persoal actualizable reflectirase neste último concepto.
Terceiro. Ambas as partes acordan que a empresa aboará os atrasos devindicados pola sinatura do presente acordo aos/as traballadores/as coa mensualidade do mes de setembro de 2016.
Cuarto.
Prima de obxectivos
Se os obxectivos previstos pola empresa se cumpriron (alcanzar durante o exercicio 2016 un beneficio antes de impostos igual ou superior ao alcanzado durante o exercicio 2015), a empresa aboará a aqueles/as traballadores/as cuxos ingresos (salario base, condición persoal actualizable, condición persoal non actualizable e comisións) fosen superiores a 17.000 euros durante o ano 2015, nun único pagamento non consolidable, o equivalente ao 0,6 por cento do salario base integrado, condición adquirida máis beneficiosa actualizable e condición adquirida máis beneficiosa non actualizable.
A empresa aboará a prima por obxectivos coa nómina do mes de abril do ano 2017.
Quinto.
Data de aplicación das táboas salariais
As táboas salariais recollidas no presente acordo aplicaranse a partir de setembro de 2016.
O que así subscriben as partes no lugar e na data arriba indicados.